Libertatea a intrat în posesia listelor de susținători cu numele lui Sorin Oprescu, liste deja tipărite și pregătite să fie umplute cu numele celor care vor semna pentru candidatura lui Oprescu. Din informațiile Libertatea, Sorin Oprescu ar dori să atace Primăria ca independent.

În încercarea de a obține o reacție de la fostul edil, apelurile Liberatatea au primit un răspuns înregistrat, în tonul cu care Oprescu a obișnuit publicul: “Nu sunt disponibil în acest moment. Dacă mă mai sunați… bine. Dacă nu… e și mai bine”.

În cazul în care această informație se verifică, Sorin Oprescu ar mai avea doar 3 zile pentru a se înscrie oficial în cursa pentru Primărie. Potrivit calendarului alegerilor locale, depunerea candidaturilor va avea loc cel târziu până pe 26 aprilie! Candidaturile vor rămâne definitive la 4 mai.

Posibila candidatură a lui Oprescu, ar veni să completeze o cursă pentru alegerile locale pigmentată de candidați “penali”, nu mai departe de săpămâna trecută, Piedone anunțând că va candida pentru un nou mandat în sectorul 4.

Acuzat de luare de mită, spălare de bani, abuz în serviciu şi constituirea unui grup infracţional organizat În 20 noiembrie 2015, Sorin Oprescu a fost trimis în judecată de procurorii DNA pentru luare de mită, spălare de bani, abuz în serviciu şi constituire a unui grup infracţional organizat. Recomandări Măsurile anti-COVID au redus infecțiile gripale la un ”minim istoric”. Ce îi îngrijorează pe experții medicali

În același dosar sunt judecați Bogdan Popa, fost şef al Administraţiei Cimitirelor, Cristian Stanca, fostul şofer al lui Oprescu, Mircea Octavian Constantinescu, fost şef al Direcţiei Economice din Primăria Capitalei, Ruxandra Mihaela Petroi Avasiloae, fost director al Centrului Cultural al Palatelor Brâncoveneşti de la Porţile Bucureştiului, Florin Şupeală, fost director adjunct al Centrului, Claudiu Bengalici, administrator al unei societăţi comerciale, Ion Niţă şi Romeo Albu.

Potrivit rechizitoriului procurorilor, Bogdan Popa, în calitate de director al Administraţiei Cimitirelor şi Crematoriilor Umane, a constituit un grup infracţional organizat, la care au aderat ulterior şi ceilalţi inculpaţi, care avea ca scop săvârşirea de infracţiuni de corupţie, mai precis dare şi luare de mită, din sume provenite din bugetul Municipiului Bucureşti, grup pe care, de la finalul anului 2013, l-ar fi condus Sorin Oprescu.

Recomandări În timp ce un sat din Deltă așteaptă de 24 de ani să aibă apă potabilă, Iohannis și Parlamentul nu se înțeleg pe o lege

După ce a stat aproximativ două luni în arest preventiv, instanța a înlocuit măsura cu arest la domiciliu, apoi cu control judiciar. În luna februarie Sorin Oprescu s-a întors la jobul său de bază și anume, chirurgia. Asta în ciuda faptului că în perioada de detenție a acuzat probleme grave de sănătate. În perioada controlului judiciar, lui Oprescu îi este interzis să exercite funcția de primar.

Întrebat dacă va mai candida la Primăria Capitalei, Sorin Oprescu a declarat în luna februarie: ”Am să mă gîndesc serios, vreo 20-30 de ani”.

Ce repede trece timpul!

PARTENERI - GSP.RO Uluitor cum a vorbit Anamaria Prodan despre primul ei soț, Tiberiu Dumitrescu: „E sufletul meu şi ..."

PARTENERI - PLAYTECH A MURIT de la o eșarfă. Actrița iubită de milioane de români și sfârșitul ei tragic

HOROSCOP Horoscop 20 septembrie 2020. Gemenii sunt atrași de ideea de a intra într-o relație cu cineva de la serviciu